stanford-oval/wikipedia huggingface dataset:
אילן הרשקוביץ
ביוגרפיה

נולד וגדל בשכונת יד אליהו בתל אביב. למד בבית ספר "עציון" בשכונה והמשיך בתיכון בישיבת נחלים. היה חבר ב"סניף בני עקיבא יד אליהו" שנה מתחת לחברו, לימים האלוף אלעזר שטרן.
הרשקוביץ התגייס בשנת  1975, תחילה לחטיבת גולני והמשיך לקורס טיס מספר 87. במהלך הקורס הוקפץ שני שלבים וסיים את הקורס כחניך מצטיין בקורס 85 במגמת מסוקים. שירת כטייס מסוקי קרב על מסוק צפע ולהטוט. בעת שרותו ניצל כאשר מסוקו התרסק בגיחת תצפיות בגזרת הר דב.
הדריך בבית הספר לטיסה ופיקד על קורס אימון מבצעי של מערך מסוקי הקרב וכמפקד טייסת צפע. בתקופת הפיקוד על הטייסת אובחן בלוקמיה, סרטן של מערכת הדם, ממנה התאושש והמשיך לשרת בחיל. בהמשך חלה במחלה בשנית ושוב הצליח להתאושש בעזרת תרומת מח עצם. בשנת 1997 הועלה לדרגת אלוף-משנה ושרת בתפקיד ראש מחלקת משולבים בחטיבת תורת הדרכה. בשנת 2000  הועלה לדרגת תת-אלוף ומונה למפקד בסיס פלמחים. בשנת 2002 מונה לראש להק האוויר למסוקים ושירת בתפקיד זה עד 2004.
לאחר שחרורו מונה לטייס הראשי בחברת אירופאוור. ב-2010 נפצע באורח קל בהתרסקות מסוקו. משנת 2009 הוא בעל חברה פרטית לטיולי מסוקים בשם "איה באוויר".
לאחר מלחמת לבנון השנייה מונה לעוזר בוועדת וינוגרד לבחינת אירועי המלחמה.
שימש כחבר בוועד המנהל של עמותת "דרך ארץ" המקיימת רשת מכינות קדם צבאיות בנגב. המשיך לשרת במילואים כטייס וכמוביל מבצעי וכמדריך בבית הספר לטיסה וסיים שרות מילואים בשנת 2018 בגיל 61. עם פרוץ מלחמת חרבות ברזל התנדב בחזרה לשירות מילואים ושובץ כמתאם תקיפות אוויריות בחמ"ל פיקוד דרום, ולאחר מכן בפיקוד צפון.
השכלה

הרשקוביץ בעל תואר ראשון בלימודי ארץ ישראל ומדעי המחשב באוניברסיטת בר-אילן. בעל תואר שני במדעי המדינה מאוניברסיטת חיפה. בוגר המכללה לביטחון לאומי.
חיים אישיים

נשוי לאווה, עובדת סוציאלית במקצועה, ולהם שלושה בנים. שניים בשרות קבע, אחד מהם טייס קרב פעיל בחיל האוויר. בן נוסף הוא המוזיקאי ניתאי הרשקוביץ.
מתגורר ביישוב הדתי הושעיה.
גלריה

מפקד חיל האוויר אליעזר שקדי יחד עם הרשקוביץ בטקס הפרישה של האחרון מצה"ל, 2004
בטקס קבלת דרגות תת אלוף, 2000. לבקשתו, נערך הטקס באופן חריג למרגלות מיטתו של אביו צבי, הגוסס ממחלת הסרטן. מימין: הרמטכ"ל רב אלוף שאול מופז, אילן הרשקוביץ, אימו טובה (ומאחוריה אשתו אווה), מפקד חיל האוויר אלוף דן חלוץ
לקריאה נוספת

אם אסק שמיים, אילן הרשקוביץ וחיותה דויטש, שוהם, כנרת, זמורה, דביר, ה'תשפ"ד-2024, ISBN 9789655748451
הערות שוליים

↑  מירון רפופורט, טוס לנו מהעיניים, באתר הארץ, 3 באוקטובר 2006
↑  יואב זיתון, הערכת החוקר: המסוק התרסק בשל טעות אנוש, באתר ynet, 21 בפברואר 2010
| --- | --- |
בקרת זהויות :  NLI: 987012876274905171
אנבל

אנבּל הוא אלבומו השביעי של הזמר אריאל זילבר מ-2005, שיצא 6 שנים לאחר אלבומו הקודם "מסך עשן". בדומה ל"מסך עשן", גם "אנבל" הוקלט בצפון הארץ, שם התגורר זילבר באותה עת. את זילבר מלווים באלבום מוזיקאים מיישובי הצפון, בעיקר מוזיקאי ג'אז, ביניהם אבטה בריהון, אנלם דרסו ובאביי בזה. האלבום יצא בתקופה בה הגיעה מעורבותו הפוליטית של זילבר לשיא, וכללה בין השאר את השתתפותו בהפגנות מחאה נגד ההתנתקות. זילבר טען כי לעטיפתו הכתומה של האלבום אין קשר ל"כתומים", כינויים של מתנגדי תוכנית ההתנתקות.
סקירה כללית

חלק משירי האלבום עוסקים בנושאים דתיים ו/או פוליטיים, גם אם לא באופן ישיר או בוטה יותר כמו שירי מחאה של זילבר משנות האלפיים כמו "יהודי לא מגרש יהודי" או "יוללה". זילבר סיפר על השיר "לב אמיץ" ("איך אדע מה טוב ומה רע, הכל כתוב בספרי התורה") כי הוא נכתב בעקבות מפגש עם חסידי ברסלב ("בכל רמזור הם יצאו ורקדו").
"שיר ש..." ("שיר לעם גדול, רק שלא ייפול"), שהווידאו קליפ שצולם עבורו מציג את זילבר שר ורוקד ברחובות עם חסידי ברסלב, תואר כ"בוגי-רוקנ'רול" והוקלט באולם שמחות במושב יונתן שברמת הגולן. השיר "יש לי" נכתב על ידי העיתונאי אורי אורבך ועוסק במתנחלים. אורבך כתב שיר מחאה בנושא ההתנתקות, בשם "בארגזים", גם עבור הזמרת אתי לוי.
האלבום "אנבל" כולל גם שירי אהבה ושירים העוסקים בזוגיות המושפעים מהמוזיקה האתיופית, כמו שיר הנושא "אנבל". השיר הוא דואט של זילבר עם ויקטוריה חנה, ומהווה גרסה עברית של זילבר ורעייתו שושנה לשיר שכתב והלחין אבטה בריהון. בתקופה שלפני הקלטת האלבום עבד זילבר עם בריהון, אנלם דרסו ובאביי בזה, מוזיקאים ממוצא אתיופי, והם שיתפו איתו פעולה בהקלטות האלבום. האלבום מסתיים בקטע אינסטרומנטלי לתופים, גיטרה בס, חצוצרה וטרומבון בשם "מנגינה עאלק" שנכתב בהשראת ספרו האחרון של אפרים קישון, "נקמתו המתוקה של פיקאסו", הקורא תיגר על עולם האמנות המודרנית.
מיקי קם שרה קולות רקע בשיר "אנבל".
סקירה כללית > גרסאות כיסוי

"כריש" הוא גרסת כיסוי לשיר שנעמי שמר כתבה והלחינה בעקבות הסכמי קמפ דייוויד. השיר מספר על מפגש בין כריש וסרדין. זילבר טען כי לדעתו ניתן לפרש את מילות השיר באופן שונה מן המקור ("היא טוענת שאנחנו הסרדין והם הכריש, אבל האמת היא שאנחנו הכריש. אם רק נחליט, נוכל לגמור אותם תוך שעתיים. הבעיה היא שאנחנו בעיקר תולשים לעצמנו את הסנפירים"). "בריון השכונה" הוא גרסת כיסוי מעוברתת ל"Neighborhood Bully" מאת בוב דילן, שהופיע במקור ב-1983 באלבום Infidels ופורש באופן נרחב כהוקעה מפורשת של הצביעות שבגינויה של מדינת ישראל כ"בריון השכונתי" בעקבות הפצצת הכור העיראקי ב-1981 (דילן טען כי השיר אינו פוליטי וניתן לפרשו גם בדרכים אחרות). גרסתו של זילבר יצאה כסינגל ב-2002. אהוד בן-פורת טען שההקשר בו הוציא זילבר את השיר הוא "מובן יותר" לאחר תמיכתו הפומבית במתנחלים ("בריון השכונה, על הגבעה ניצב, עוצר את השעון, הזמן עוצר עכשיו").
רשימת השירים

גרסאות עבריות ל"אנבל", "אוהב אותך", "אדבר" ו"את שלי": שושנה ואריאל זילבר.
תרגום "בריון השכונה": אורן פרבר.
אנבל — 3:55 (אבטה בריהון)
שיר ש... — 4:01 (אריאל זילבר)
לב אמיץ — 3:54 (אריאל זילבר)
אוהב אותך — 2:50 (אנלם דרסו)
אדבר — 3:51 (באביי בזה)
את שלי — 3:46 (באביי בזה)
בריון השכונה — 4:05 (בוב דילן)
יש לי — 3:19 (אורי אורבך/אריאל זילבר)
כריש — 3:47 (נעמי שמר)
מנגינה עאלק — 5:29 (אריאל זילבר)
הערות שוליים

1 2 3 4  עדי גרסיאל, עצמאי בשטח, באתר ערוץ 7, 22 בספטמבר 2005 (לקוח מ"בשבע" גיליון 161)
↑  על ההקשר,  באתר Qube
↑  בוב דילן: ריאיון עם הרולינג סטון, באתר Rollingstone.com
↑  עושים דילן, באתר אב"פ
| --- | --- |
בקרת זהויות :  MusicBrainz release group: 9a6f4e6f-5222-4e69-a701-7661d5a9037b
ארקה (כפר)

| --- | --- |

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת גנץ
 מושל:  Ferenc Varkoly
 שטח:  9.49 קמ"ר
 אוכלוסייה:  ‏
  ‑ בכפר:  51 (1 בינואר 2024)
 קואורדינטות:  48°21′20″N 21°15′09″E﻿ / ﻿48.355638888889°N 21.252619444444°E﻿ / 48.355638888889; 21.252619444444 
 אזור זמן:  UTC +1
 http://www.Arka.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.ארקה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.ארקה  he tabBackground:;tabBorder:#aaa;defaultTab:0;
ארקה (בהונגרית: Arka) הוא כפר במחוז בורשוד-אבאוי-זמפלן שבצפון הונגריה.
בכפר התגוררו יהודים מעטים.
| שנה | כמות יהודים | כלל האוכלוסייה |
| --- | --- | --- |
| 1840 | 12 |  |
| 1880 | 15 | 364 |
| 1910 | 8 |  |
| 1920 | 14 |  |
| 1930 | 13 |  |
| 1941 | 0 | 319 |
ארטיסט פרטנר גרופ

| --- | --- |

 נתונים כלליים
 סוג:  חברת תקליטים
 מייסדים:  מייק קארן
 תקופת הפעילות:  2012–הווה (כ־13 שנים)
 חברת אם:  וורנר מיוזיק גרופ
 מיקום המטה:  לוס אנג'לס 
 מוצרים עיקריים:  תקליטים • תקליטורים
 
ארטיסט פרטנר גרופ, בע"מ (APG) היא חברת תקליטים וחברת הוצאת מוזיקה אמריקאית שהוקמה על ידי מייק קארן (אנ'), שהוא גם המנכ"ל שלה. חברת האם של חברת התקליטים פועלת בשם ארטיסט פאבלישינג גרופ.
היסטוריה

ארטיסט פרטנר גרופ נוסדה בשנת 2012 על ידי המנהל המוזיקלי מייק קארן. חברת התקליטים מקבילה לארטיסט פאבלישינג גרופ שנוסדה קודם לכן ב-2004. שתי החברות ידועות ביחד בשם APG.
ארטיסט פרטנר גרופ החלה במקור כמיזם משותף עם אטלנטיק רקורדס והאחים וורנר. במשך שמונה שנים, חברת התקליטים נודעה בהחתמת אמנים כמו YoungBoy Never Broke Again, צ'ארלי פות', קלאני, אווה מקס, קווין גייטס, ג'ייסון דירולו, NLE צ'ופה, דון טוליבר, אלק בנג'מין, באזי, ליל סקייס, פאוזיה, ריקו נאסטי.
בנובמבר 2020, APG סיימה את המיזם המשותף שלה במשך שמונה שנים עם אטלנטיק רקורדס כדי לצאת לעצמאות מלאה.
ראו גם

מדיסון לאב
סאם מרטין
איימי אלן
הערות שוליים

↑  Variety Staff, Artist Partner Group Promotes Miles Beard to Senior VP, Powers up Leadership Team, Variety, ‏2020-01-16 (באנגלית אמריקאית)
↑  ‘For artists, work ethic and intelligence are just as important as talent.’, Music Business Worldwide, ‏2019-07-31 (באנגלית אמריקאית)
↑  kevincarter, APG’s Executive Enhancement Initiative, RAMP - Radio and Music Pros, ‏2020-07-08 (באנגלית אמריקאית)
↑  Ben Maddahi Interview - President Of APG Music, www.songwriteruniverse.com, ‏2015-06-29 (באנגלית אמריקאית)
↑  Warner revamps its partnership with the Artist Partner Group | Complete Music Update, completemusicupdate.com
↑  MarketScreener, Warner Music : Atlantic Records, Artist Partner Group and ADA Announce Extension of Partnership | MarketScreener, www.marketscreener.com (באנגלית)
↑  HipHopDX- https://hiphopdx.com, YoungBoy Never Broke Again, Kevin Gates, Don Toliver, Kehlani & More Get New Label Home, HipHopDX, ‏2020-11-19 (באנגלית)
↑  Mike Caren’s APG goes fully independent, as label’s artist roster moves inside Atlantic Records, Music Business Worldwide, ‏2020-11-18 (באנגלית אמריקאית)
| --- | --- |
בקרת זהויות :  MusicBrainz: 0fa26552-9ef1-4299-8952-6ef5ffb31934
ארטורס ז'אגרס

ארטורס מרטינש ז'אגרס (בלטבית: Artūrs Mārtiņš Žagars; נולד ב-21 באפריל 2000) הוא כדורסלן לטבי המשחק בעמדת הרכז בפנרבחצ'ה מליגת העל הטורקית בכדורסל והיורוליג, ובנבחרת לטביה בכדורסל.
קריירה מקצועית

ז'אגרס בילה את רוב קריירת הנוער שלו ב-DSN ריגה. ב-2017 הוא חתם על חוזה ארוך טווח במועדון הספרדי חובנטוד בדאלונה. ב-11 במרץ 2018 ערך ז'אגרס את הופעת הבכורה שלו בליגת ה-ACB, וקלע 2 נקודות ב-7 דקות מול סאסקי בסקוניה. במהלך עונת 2018/19 הוא שיחק גם בקבוצת המילואים של בדאלונה, CB פראט.
בנובמבר 2018 סבל ז'אגרס מקרע ברצועה בקרסולו, עבר ניתוח ולא שיחק עד תחילת מרץ 2019.
ב-19 באפריל 2019 הכריז ז'אגרס על מועמדותו לדראפט ה-NBA ‏2019.
ב-16 בפברואר 2021 הוא הושאל לקאלב/קראמו האסטונית, וב-12 בינואר 2022 הושאל ללובן בראונשווייג מהבונדסליגה הגרמנית.
ב-20 ביולי 2022 חתם ז'אגרס בנבז'יס מה-LKL הליטאית. ב-22 משחקי ליגה הוא העמיד ממוצעים של 15.4 נקודות, 3.0 ריבאונדים, 4.4 אסיסטים ו-1.1 חטיפות למשחק.
ב-18 בספטמבר 2023 חתם ז'אגרס לשלוש שנים בפנרבחצ'ה מליגת העל הטורקית והיורוליג, ובשנתו הראשונה בקבוצה הושאל לוולבס מליגת העל הליטאית והיורוקאפ.
קריירה בנבחרת הלאומית

ב-2015 ו-2016 ייצג ז'אגרס את לטביה באליפות אירופה בכדורסל עד גיל 16.
ב-2018 נבחר ז'אגרס לחמישיית הטורניר באליפות אירופה בכדורסל עד גיל 18 הביתית שנערכה בריגה, בה הוביל את לטביה לגמר ראשון בתולדותיה והעמיד ממוצעים של 18.9 נקודות, 6.3 אסיסטים ו-1.9 חטיפות למשחק. בהפסד בגמר לסרביה הוא רשם דאבל דאבל של 26 נקודות ו-11 אסיסטים.
ז'אגרס שיחק במדי נבחרת לטביה הבוגרת בגביע העולם בכדורסל 2023, והעמיד ממוצעים של 12.4 נקודות ו-7.4 אסיסטים. בניצחון במשחק על המקום החמישי נגד ליטא הוא רשם שיא בגביע העולם בכדורסל של 17 אסיסטים ונבחר לחמישיית הטורניר השנייה.
הערות שוליים

↑  U19 World Cup an 'amazing opportunity' for Latvia to put name out there, Zagars says, פיב"א, ‏6 במאי 2019
↑  Louis Olinde among latest Europeans entering NBA draft, EuroHoops, ‏20 באפריל 2019
↑  Europäisches Top-Talent Arturs Zagars verstärkt die Löwen, לובן בראונשווייג, ‏12 בינואר 2022 (בגרמנית)
↑  Kėdainių „Nevėžio-Optibet“ atakoms diriguos latvis Artūras Martinas Žagaras, נבז'יס, ‏20 ביולי 2022 (בליטאית)
↑  לידיעת ים מדר: ארתורס זג'ארס חתם בפנרבחצ'ה, באתר ONE‏, 18 בספטמבר 2023
↑  פרופיל, באתר אליפות אירופה בכדורסל עד גיל 16 2016
↑  Serbia big man Pecarski named MVP, tops All-Star Five, פיב"א, ‏5 באוגוסט 2018
↑  פרופיל, באתר אליפות אירופה בכדורסל עד גיל 18 2018
↑  לטביה v סרביה, באתר פיב"א
↑  פרופיל, באתר גביע העולם בכדורסל 2023
↑  לטביה פירקה וסיימה חמישית, שיא לזאגארס, באתר ONE‏, 9 בספטמבר 2023
↑  World Cup 2023 All-Second Team, Best Coach and Best Defensive Player Awards revealed, פיב"א
| --- | --- |
בקרת זהויות :  LNB: 000342549 
ז'אגרס במדי חובנטוד בדאלונה, 2018
אקו (קמרון)

| --- | --- |
 מדינה:  קמרון קמרון
 אזור:  אזור צפון-מערב
 ראש העיר:  אקיו אגוסטין אבה
 אוכלוסייה:  ‏
  ‑ בעיר:  40,349 (2005)
  ‑ צפיפות:  36.65 נפש לקמ"ר (2005)
 קואורדינטות:  6°49′00″N 10°43′00″E﻿ / ﻿6.81667°N 10.7167°E﻿ / 6.81667; 10.7167 
 אזור זמן:  UTC +1
 http://cvuc.cm/national/index.php/fr/carte-communale/region-du-nord-ouest/90-association/carte-administrative/342-ako
  מפת מיקום  מפה מפורטת   (למפת קמרון מוגדלת) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה אקו(למפת קמרון רגילה) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה אקו(למפת אזור צפון-מערב רגילה) במנדה באלי קומבו וום דרום-מערב אד. המערב ניגריהאקו(למפת אזור צפון-מערב מוגדלת) במנדה באלי קומבו וום דרום-מערב אדמאווה המערב ניגריהאקו  he tabBackground:;tabBorder:#aaa;defaultTab:0;
 
אקו (בצרפתית: Ako) היא עיירה שנמצאת באזור הצפון-מערבי של קמרון.
גאוגרפיה

העיירה ממוקמת בצפון-מערב קמרון, כ-15 קילומטרים מהגבול של קמרון עם ניגריה. היא נמצאת כ-314 קילומטרים מעיר הבירה יאונדה וכ-114 קילומטרים מבירת האזור במנדה.
תנועה ותחבורה

העיירה נמצאת כ-27 קילומטרים מהכביש הלאומי N11.
הערות שוליים

↑  Troisième recensement général de la population et de l'habitat (3e RGPH, 2005), Bureau central des recensements et des études de population du Cameroun (BUCREP), 2010.
1 2  Ako (Arrondissement, Cameroon) - Population Statistics, Charts, Map and Location, citypopulation.info
↑  אקו, באתר אקו (ב־)
ערך זה הוא קצרמרבנושא יישובים בקמרון. אתם מוזמנים לתרום לוויקיפדיה ו.
בוליד

בוליד או כדור אש (מיוונית βολις - "הבזק") הוא מטאור גדול באופן יחסי למרבית המטאורים, אולם, אין הגדרה מוחלטת המבדילה בין מטאור לבוליד.
לבוליד גודל אופייני של אבן חצץ (רדיוס של כ-2 ס"מ), בהירותם האופיינית גבוהה למדי. מקובל להגדיר כבוליד (או בכינויו באנגלית, כדור-אש - Fireball) כל מטאור הבהיר מבהירותו של כוכב הלכת נוגה (בערך 4-). בבולידים ניתן להבחין בכל לילה, אולם בדומה למטאורים ישנן תקופות ולילות בשנה בהם יראו בולידים רבים יותר. חלק מהבולידים מתפוצצים, תוך גרימת רעש רב.
למושג בוליד שימוש גם בגאולוגיה לתיאור גוף מטאוריט הנחשב גדול למדי.
שני מופעים של בוליד
בולידים במטרי מטאורים

חלק ממטרי המטאורים מתאפיינים בכמות בולידים גבוהה יחסית, הבולט מכולם הוא מטר הפרסאידים המתרחש באוגוסט כל שנה. אז ניתן להבחין בבולידים רבים שחלקם אף מותירים שובל אור אשר נותר למספר שניות עד מספר דקות לאחר הופעת הבוליד. במהלך מטר הג'מינידים, בעיקר מיד לאחר השיא, ניתן להבחין בבולידים בהירים רבים.
הערות שוליים

↑  ינון בן שושן‏, "בנט לא הביא מטאור, ביבי כן": בארץ מדווחים על בום על-קולי - וברשת צוחקים, באתר וואלה, 15 באפריל 2023
| --- | --- |
בקרת זהויות :  NKC: ph1246705 
ערך זה הוא קצרמרבנושא מדעי החלל. אתם מוזמנים לתרום לוויקיפדיה ו.
אנדריאה דאנבר

| --- | --- |
אין תמונה חופשית
 לידה:  22 במאי 1961 ברדפורד, הממלכה המאוחדת 
 פטירה:  20 בדצמבר 1990 (בגיל 29) ברדפורד, הממלכה המאוחדת 
 מקום לימודים:  מכללת באטרשו לעסקים וליזמות 
 תחום יצירה:  מחזאית
 זרם באמנות:  ריאליזם
 
אנדריאה דאנבר (22 במאי 1961 – 20 בדצמבר 1990) הייתה מחזאית אנגלית. היא כתבה שלושה מחזות; "הארבור" (The Arbor, 1980), "ריטה, סו ובוב גם הוא" (Rita, Sue and Bob Too, 1982), דרמה אוטוביוגרפית על ההרפתקאות המיניות של נערות החיות בחלק מט לנפול של ברדפורד, מערב יורקשייר, ואת "שירלי" (Shirley, 1986). דאנבר כתבה גם את רוב העיבוד הקולנועי לסרט משנת 1987 "ריטה, סו ובוב גם הוא".
ביוגרפיה

דאנבר נולדה ב-22 במאי 1961 להורים שעבדו בתעשיית הטקסטיל והייתה אחת מתוך שבעה אחים ואחיות. היא גדלה בשיכוני בראפטון ארבור, פרויקט של דיור ציבורי בברדפורד, אנגליה, ולמדה בתיכון הציבורי של האזור.
היא הרתה לראשונה בגיל 15 וילדה לידה שקטה לאחר שישה חודשים. לאחר מכן הביאה דאנבר לעולם שלושה ילדים; לוריין, נולדה ב-1979 לה ולבן זוגה באותה עת שהיה מהגר פקיסטני, ליסה ב-1980 ואנדרו, שנולד שלוש שנים לאחר מכן לה ולמי שהיה בן זוגה לסירוגין במשך עשור ובזמן מותה, ג'ים ווילר. דאנבר גידלה את ילדיה כאם חד-הורית במקלט לנשים. היא מתה ב-1990 מדימום מוחי במרפאה השכונתית לאחר שהתמוטטה בפאב המקומי. הפאב מופיע בתמונה הפותחת של הסרט "ריטה, סו ובוב גם הוא". אפרה נטמן בבית הקברות של ברדפורד וצלב קטן שחור משמש לה כמצבה.
בשנת 2007 הורשעה לוריין, בתה הבכורה, מכורה להרואין, בעוון הריגת בנה ברשלנות לאחר שבלע מתדון.
קריירה

דאנבר החלה לכתוב את המחזה הראשון שלה, "הארבור", בשנת 1977 כשהייתה בת 15 כחלק ממטלת כיתה בבית הספר. המחזה עסק בחיה של נערה מברדפורד החיה בשיכון גזעני עם אב מתעלל ושיכור וחבר פקיסטני ממנו נכנסה להריון. היא הפכה את המטלה למחזה של ממש בעידוד המורה שלה. המחזה הוצג לראשונה ב-1980 בתיאטרון רויאל קורט שבלונדון בבימויו של מקס סטפורד-קלרק, במאי תיאטרון בריטי מפורסם שעזר לטפח מחזאים צעירים. דאנבר בת ה-18 הייתה למחזאית הצעירה ביותר שמחזה שלה הועלה במקום. "הארבור", יחד עם מחזה נוסף מאותה שנה, זכה בפרס בפסטיבל לכותבים צעירים, המחזה עובה והוצג בניו-יורק. ב-26 במרץ 1980, היא הופיעה בסדרה התיעודית של הבי-בי-סי, Arena.
זמן קצר לאחר מכן הוזמנה דאנבר לכתוב מחזה המשך. היא כתבה את "ריטה, סו ובוב גם הוא" שהוצג לראשונה בשנת 1982. המחזה עוסק בנושאים דומים ל"הארבור" דרך חייהן של שתי מתבגרות שמנהלות רומן עם אותו גבר נשוי. המחזה השלישי של דאנבר, "שירלי" (1986), מתמקד במערכת יחסים סוערת של נערה עם אימה. דאנבר סיפרה שניסתה לכתוב מחזה על נערה וגבר אבל ברגע שהתחילה לכתוב את דמותה של האם, היא השתלטה על כל המחזה.
דאנבר כתבה את גרסת הסרט של "ריטה, סו ובוב גם הוא" (1987) ואלן קלרק ביים אותה. הסרט צולם בשיכון שבו גדלה. היא התנערה מהסרט כשכותבים נוספים הצטרפו לכתיבה כדי להעניק לסרט סיום משמח. למרות זאת, התעוררה סביבה מחלוקת בקרב תושבי השיכון בעקבות הייצוג השלילי של האזור. דאנבר קיבלה איומים מכמה מהתושבים אבל המשיכה לגור במקום.
בשנת 2010 הוצב ונחשף שלט הנצחה כחול בבית שבו חיה דאנבר בנוכחות קרובי משפחתה.
ייצוגים בתרבות

בשנת 2000 כתבה רובין סואנס את המחזה A State Affair בהשראת חיה וסביבתה של דאנבר.
בשנת 2010 יצרה הבמאית קליאו ברנרד את הסרט "הארבור" (The Arbor, 2010) על סיפור חייה של דאנבר. הסרט מציג שחקנים מבצעים ליפ-סינק לראיונות עם דאנבר ובני משפחתה ומתמקד במערכת היחסים המתוחה בין דאנבר לבתה לוריין.
הסופרת אדל סטרייפ כתבה ספר בהשראת חייה וכתביה של דאנבר בשם Black Teeth and a Brilliant Smile (2017). הספר היה מועמד למספר פרסים ויצא במהדורה שנייה באותה שנה. הספר עובד למחזה בשנת 2019.
בשנת 2019 שודר ברדיו של הבי-בי-סי התסכית "ריטה, סו ואנדריאה גם היא" על אודות חיה של דאנבר.
הערות שוליים

↑  "Andrea Dunbar: The teenage Bradford 'genius' who told it like it was" (באנגלית בריטית). 2019-05-28. נבדק ב-2024-06-24.
↑  ⁨קלוז אפ⁩ - ⁨⁨מעריב⁩ 23 אוקטובר 1987⁩ - הספרייה הלאומית של ישראל │ עיתונים, באתר www.nli.org.il
↑  Bunting, Madeleine (2010-10-17). "Social deprivation in Britain: how a writer's life turned to tragedy". The Guardian (באנגלית בריטית). ISSN 0261-3077. נבדק ב-2024-06-24.
↑  Gardner, Lyn, Born to Write and Die, Artangel
↑    Sheila Johnston, ‏The Arbor: examining Andrea Dunbar's legacy, The Telegraph, 18 October 2010
↑  Adelle Stripe, Black Teeth and a Brilliant Smile, London, United Kingdom: Sphere, 2017, עמ' 76-96
↑  Northern Life, Rita, Sue and Bob Too: we talk to the daughter of Andrea Dunbar, Northern Life Magazine, ‏2017-08-17 (באנגלית בריטית)
↑  Wainwright, Martin (2007-11-24). "Playwright's darkest visions return to consume her family". The Guardian (באנגלית בריטית). ISSN 0261-3077. נבדק ב-2024-06-24.
↑  Hickling, Alfred (2010-04-12). "Back to Bradford: Andrea Dunbar remembered on film". The Guardian (באנגלית בריטית). ISSN 0261-3077. נבדק ב-2024-06-24.
↑  Phillips, Dom (2001-06-07). "Zen and the art of noise". The Guardian (באנגלית בריטית). ISSN 0261-3077. נבדק ב-2024-06-24.
↑  Investigating the Authority of the Literary Text in Critical Debate, web.archive.org, ‏2006-10-31
↑  "Dying daughter calls for Bradford Andrea Dunbar memorial" (באנגלית בריטית). 2017-10-16. נבדק ב-2024-06-24.
↑  Rich, Frank (1983-09-21). "THEATER: 'THE ARBOR,' FROM BRITAIN". The New York Times (באנגלית אמריקאית). ISSN 0362-4331. נבדק ב-2024-06-24.
↑  Virginia Blain, Patricia Clements, Isobel Grundy, The Feminist Companion to Literature in English: Women Writers from the Middle Ages to the Present, UK: Batsford, 1990, עמ' 315
↑  Film and plaque are tributes to playwright Andrea, Bradford Telegraph and Argus, ‏2010-10-17 (באנגלית)
↑  Gardner, Lyn (2000-10-25). "Rita, Sue.../A State Affair". The Guardian (באנגלית בריטית). ISSN 0261-3077. נבדק ב-2024-06-24.
↑  Andrea Dunbar: A genius from the slums, The Independent, ‏2010-10-16 (באנגלית)
↑  "Rita, Sue and Bob Too: A snapshot of 1980s Britain". BBC News (באנגלית בריטית). 2017-05-29. נבדק ב-2024-06-24.
↑  Rita, Sue And Andrea Too, www.bbc.co.uk (באנגלית)
| --- | --- |
בקרת זהויות :  PLWABN: 9810686193205606  BNE: XX4931791  BnF: cb16909211x (data)  GND: 1034637436  ISNI: 0000 0000 3090 9048  LCCN: n86866431  NTA: 074039652  SNAC: w6z75tpq  SUDOC: 154222194  VIAF: 212199422   WorldCat (עם VIAF): 212199422
הישרדות, התחמקות, התנגדות ובריחה

סמל SERE של חיל הים האמריקני וחיל הנחתים
סמל מדריכי הישרדות בחיל האוויר האמריקני.
סמל מדריכי שבי בחיל האוויר האמריקאי
מדריך כיס להישרדות של ה־USAAF משנת 1944.
שבעת האסטרונאוטים של תוכנית מרקורי במהלך אימוני הישרדות בשנת 1960.
הישרדות, התחמקות, התנגדות ובריחה (באנגלית: Survival, Evasion, Resistance, and Escape, בקיצור SERE) היא תוכנית אימוני מילוט של מחלקת ההגנה של ארצות הברית (DoD) המכינה את הכוחות המזוינים למצבי הישרדות ונפילה בשבי במטרה לשרוד ו"לחזור בכבוד" בתרחישי מילוט מגוונים.
אימוני ה־SERE כוללים כישורי הישרדות, התחמקות, היחלצות, התמודדות עם חקירות ועינויים ויישום "קוד התנהגות צבאית בשבי", ושיטות וטכניקות הימלטות.
מדריכי הישרדות ומומחי SERE

אנשי ה־SERE מומחים להישרדות בכל מקום בעולם ומאמנים את כוחות המבצעים המיוחדים לשרוד ולהתמודד עם חקירות ותנאי שבי. הכשרתם נמשכת חמישה וחצי חודשים, מתוכם שלושה חודשים בתנאי שדה קיצוניים.
קורס מדריכים מתבצע בטייסת האימונים ה־66 בבסיס חיל האוויר פירצ'ילד, וושינגטון. הקורס כולל תרגול כישורי הישרדות, אימון היחלצות ממטוס שקוע, וקורס הכנה לאימוני "התנגדות" (הכנה לרמה C). מדריכי ה־SERE של חיל האוויר ממלאים תפקיד מרכזי בהכשרת רכיבי ה־DoD וביישום תוכניות אימונים של יחידות SERE אחרות ובכללם הכשרה של SERE כביום אויב בתרגילי דגל אדום .
ב־2000 החלו מומחי SERE להשתתף עם טייסות החילוץ "גרדיאן אנגל" במבצעי חיפוש והצלה קרבי. הכשרתם הורחבה וכוללת קורס צניחה בסיסי וקורס צניחה חופשית, קורס צלילה קרבי, וקורס מבצעים מיוחדים הכולל אימוני קרב, כלי נשק, חבלה, תצפית וסיור. הקורס מחולק לארבעה שלבים: ים, יבשה, פריסה ופרופיל משימה מלא. בנוסף הם עוברים השתלמות בת 19 ימים בהישרדות גלובלית, הכוללת הישרדות באזור ארקטי, בג'ונגל, במדבר ובים.
אימוני הישרדות

תוכנית אימוני ה־SERE עברה מלהיות ממוקדת ב"הישרדות" להיות ממוקדת ב"התחמקות, התנגדות ובריחה".
קורס הישרדות צבאי שונה מקורסים אזרחיים בכמה תחומי מפתח:
מצב ההישרדות הצבאי הצפוי מתחיל כמעט תמיד ביציאה – מרכב, מטוס או ספינה. לפיכך, התרחיש מתחיל באסטרטגיות יציאה, שיטות ואמצעים (פליטה, צניחה, היחלצות מתחת למים וכו').
אימון הישרדות צבאי מתמקד יותר בציוד הישרדות צבאי מיוחד, ערכות הישרדות, איתות, טכניקות ושיטות חילוץ.
אנשי צבא כמעט תמיד מוכנים יותר למצבי הישרדות בגלל הסיכון המובנה. עם זאת, הם צפויים למגוון רחב יותר של תרחישים שכן כל משימה עלולה לחשוף אותם למגוון רחב של סיכונים, תנאי סביבה ופציעות.
כמעט בכל מצבי ההישרדות הצבאיים מישהו יודע שאתה חסר ויחפש אותך עם אמצעים מתקדמים ונהלים ברורים.
הישרדות צבאית כרוכה לעיתים קרובות בחשיפה לאויב ונפילה בשבי.
כישורי ההישרדות הבסיסיים הנלמדים בתוכניות SERE כוללים הדלקת אש, בניית מחסה ומסתור, עזרה ראשונה עצמית, מציאת מים וטיפול בהם, מציאת מזון (ליקוט וצייד), אלתור ציוד, התנהגות בטיחותית (מפגעי טבע) וניווט (מפה ומצפן). אימון הישרדות מתקדם יותר מתמקד בהיבטים נפשיים כמו רצון לשרוד, גישה ו"חשיבה הישרדותית"(מודעות מצבית, הערכה, עדיפות).
אימוני הישרדות > הישרדות כללית

הצבא "חב לעם האמריקני כי ידאג לחייליו היוצאים לקרב עם הבטחת הצלחה והישרדות. זו חובה שרק הכשרה קפדנית ומציאותית המתנהלת כסטנדרט, יכולה למלא". "הישרדות" היא חלק מובנה באימונים הצבאיים המודרניים, ובעיקר באימוני הכוחות המיוחדים.
כישורים מסוימים משפרים את הסיכוי של כל חייל לשרוד (בין אם הוא נמצא בשדה הקרב ובין אם לאו):
השתמש בכלי נשק בצורה נכונה ויעילה
נוע בבטיחות וביעילות בשטחים שונים
נווט מנקודה אחת לנקודה
הקם קשר לפי הצורך
בצע עזרה ראשונה (הערכה, ייצוב והובלה)
זהה והגב כראוי לסכנות
בחר ונצל עמדות התקפיות והגנתיות
שמור על בריאות והגינה אישית
התחמק, התנגד והימלט (הימנעות חטיפה כבן ערובה)
הכר את השימוש בנוהלי חירום, ציוד ההישרדות ומערכות החילוץ
אימוני הישרדות > הישרדות קרבית

"כוחות מיוחדים" ואנשי צוות אוויר. החשופים יותר לסכנה צרכים להיות בעלי ידע מעשי בכישורי הישרדות כדי לשרוד ולהיחלץ.
באופן כללי הכשרתם כוללת:
ציוד ונוהלי המילוט (מושב מפלט, צניחה, מכשירי קשר וניווט, אמצעי הצלה ונהלים וכו')
מוכנות להישרדות
מודעות והערכה למצב
הבנת הסביבה: סכנות והזדמנויות
תעדוף צרכים ותכנון פעולות להגנה אישית, הישרדות והיחלצות (החלטות הישרדות)
אם מעורב אויב – התחמקות (הסוואה, תנועה בהסתר וכו')
מחסה ומסתור
הדלקת אש
מים
איתות (מכשירי רדיו, מראות, אש / עשן, זיקוקים, צבע ימי)
נוהלי קשר וחילוץ
ניווט
אלתור – מיומנות הישרדותית חיונית
מציאת והכנת מזון